નવી દિલ્હી: નોટબંધીના નિર્ણયને ૧પ દિવસ કરતાં વધુ સમય વીતી જવા છતાં હજુ બેન્ક અને એટીએમની બહાર રકમ જમા કરાવવા અને ઉપાડ કરવા માટેની લાંબી લાઇન ઓછી થતી નથી. દરમિયાન ડિસેમ્બરના પ્રથમ સપ્તાહમાં લોકોને પગાર મળવાના છે અને મોટા ભાગના લોકોના પગાર બેન્કમાં જમા થતા હોવાથી ૧ ડિસેમ્બરથી પગાર ઉપાડવા માટે કર્મચારીઓની બેન્ક અને એટીએમ પર વધુુ લાંબી લાઇન લાગશે. આ હકીકતને ધ્યાનમાં રાખીને પગારની તારીખોમાં કર્મચારીને કેશ મેળવવામાં તકલીફ ન પડે તે માટે આરબીઆઇએ અત્યારથી જ તૈયારી શરૂ કરી દીધી છે.